CH โชว์กำไร 9 เดือนทะลุ 110 ล้าน มั่นใจดันทั้งปีแจ่ม วางเป้าปี 66 โตอีก 10%
CH โกยกำไร 9 เดือนแรก ทะลุ 110.93 ล้าน มั่นใจดันทั้งปี 65 โตเข้าเป้า พร้อมกางแผนปี 66 โตอีก 10%
CH โกยกำไร 9 เดือนแรก ทะลุ 110.93 ล้าน มั่นใจดันทั้งปี 65 โตเข้าเป้า พร้อมกางแผนปี 66 โตอีก 10%
6 ธ.ค. 2565

นายศักดา ศรีแสงนาม (คนซ้าย) ประธานเจ้าหน้าที่บริหาร พร้อมด้วย นายสรกฤช รอดทิม (คนขวา) ประธานเจ้าหน้าที่สายการเงินและบัญชี บริษัท เจริญอุตสาหกรรม จำกัด (มหาชน) หรือ CH นำเสนอข้อมูลผลประกอบการช่วง 9 เดือนแรก (ม.ค.-ก.ย.) ประจำปี 2565 ในงานบริษัทจดทะเบียนพบผู้ลงทุน (Opportunity Day) กับตลาดหลักทรัพย์แห่งประเทศไทยผ่านช่องทางออนไลน์
โดยบริษัทฯมีรายได้รวมอยู่ที่ จำนวน 1,380.15 ล้านบาท เพิ่มขึ้น 26.70% จากช่วงเดียวกันของปีก่อนที่มีรายได้จากการขาย 1,089.22 ล้านบาท และมีกำไรสุทธิอยู่ที่ จำนวน 110.93 ล้านบาท เพิ่มขึ้น 105.75% เมื่อเทียบกับช่วงเดียวกันของปีก่อน
สำหรับรายได้และอัตรากำไรสุทธิที่เพิ่มขึ้น เกิดจากการส่งออกมีการเติบโตขึ้น การควบคุมต้นทุนที่มีประสิทธิภาพ ส่งผลให้บริษัทฯ มีรายได้และกำไรเพิ่มขึ้น พร้อมตั้งเป้าหมายการเติบโตปี 2566 ไว้ที่ 10%